**اول يوم ليا مع جوزى لبست لبس عروسة خفيف و بحط ميكب رقيق كدة مناسب للبيت منا عروسة بقي**

**دخل عليا لقيته بيقولى : انتي فاكرة نفسك حلوة ولا جميلة فوقي لنفسك انتي مفيكيش حاجه حلوة ولا تتتحبي**

**بصيتله وانا دموعي علي خدي وببتسم:مقولتلكش انا عاوزاك تحبني ولا قولت اني حلوة ولا جميلة وبعدين انت بتحكم عليا بمعايير اية؟ بتحكم عليا بمعايير حطتوها علي السوشيال ميديا وخلاص اللي مش عندها تبقي وحشة ياريت تحافظ علي الأمانة اللي اتحطت في ايدك**

**مشيت ودخلت اوضتي وفضلت اعيط**

**ده اسر يبقي جوزي للاسف بابا بيحبه جدا لانه أبن صاحبه الله يرحمه وعشان كدة خلاني اتجوزه بالرغم أنه مبيطقنيش**

**صحيت من نومي حضرت الفطار لقيته داخل بيقولي: بسخرية:هه فاكرة كدة يعني هتخليني احبك**

**\_بص بقي انا زهقت تمام أنا عملت اكل يكفينا عاوز تأكل اتفضل مش عاوز متاكلش وكل من اي حته نفسك فيها وياريت تبطل تفكيرك ده انا مش عاوزاك تحبني يا اخي اغنيها**

**مسك ايدي وقال:سما القطة المغمضه بقي ليها صوت هه فاكره لما كنتي بتتخبي ورايا زمان من العيال اللي بترخم عليكي كنتي لسة صغيرة وكنتي زي القمر تخيلي كنت بحبك اكيد مستغربة بس ياريتك ماكبرتي وياريتني ما حبيتك لانك خلتيني اكرهك أضعاف حبي ليكي وهتعيشي أسوأ ايام حياتك معايا**

**دخل اوضته وسابني مش فاهمة اي حاجة**

**انا واسر أصحاب طفولة اه بس لما كبرنا بدأ يبعد عني ويعاملي بعنف ومبقاش يطقني ولحد دلوقتي مش فاهمة السبب في تغيره اية**

**­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­**

**لقيت بابا بيتصل رديت**

**\_نعم يابابا**

**:عاملة اية مع اسر ياسما**

**\_مش كويسة خالص يابابا**

**:كنت متأكد من كدة بس اللي عملتيه فيه مكنش هين**

**\_عملت اية**

**:خليه يبقي يفهمك سلام**

**\_بابا استني**

**قفل معايا وانا مش فاهمة اي حاجه**

**خدت طبق الاكل هو صعب عليا أنه مأكلش دخلت لقيته قاعد في اوضته بيظبط ورق في شغله حطيت الأكل علي المكتب وكنت هطلع**

**لقيته بيقولي:شيليه زي ما جبتيه**

**\_بس انت مأكلتش :هه خايفة عليا ماكلش ومخوفتيش علي كسرة قلبي من اللي انتي عملتيه**

**­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­**

**\_عملت اية أنا مش فاهمه**

**قام من مكانه وقرب مني وقال:بلاش نفتح في جرح قديم لاني لو فتحته هتزعلي مني و اوي كمان**

**سابني وخد الجاكيت بتاعه ومشي من البيت**

**قعدت علي السرير وانا ماسكة راسي ومش فاهمة اي حاجه عملتله اية أذيته في اية طيب انا عمري ما اتخيل اني أذيه حتي أنا وهو كنا صحاب زمان مستحيل أذيه نمت مكاني مصحيتش غير لما حسيت بحد بيغطيني**

**صحيت مخضوضه لقيت أسر قدامي قولتله:انت جيت أمتي والساعة كام**

**قالي بلامبالاه الساعة ٨**

**قولتله:انا نمت ده كله واه انت كنت بتعمل اية**

**قالي وهو طالع:لقيتك سقعانة غطيتك بس**

**حسيت بإهتمامه وممكن يكون في امل أنه يقولي**

**طلعت وراه:انت أكلت**

**قالي بسخرية:يهمك!**

**قولتله بعند:اه يهمني مش انت جوزي والمفروض اهتم بأكلك**

**لقيته بيضحك :ههه جوزك! ههه مش قادر والله**

**­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­ ­**

**\_اية اللي بيضحك**

**ملامحه اتغيرت في ثانية وقالي:ابعدي عني طول ما أنا في البيت متكلمنيش ولا عاوز اشوف وشك لأن كل ما اشوفك ببقي عاوز اقتلك**

**زعقت ودموعي علي خدي:انت لية بتعمل فياااا كدة عملتلك اية هاا فهمني انا عملت اية انت بتزعقلي وبتكسرني لية قولي غلطي انا عمري ما اتخيل اني أذيك ولا اني أذي حد لية تأذيني بالشكل ده ليييه**

**محستش بنفسي غير وانا قاعدة في مستشفى ومعلقينلي محاليل لقيته قاعد جمبي وماسك ايدي وبيقول “برغم اللي عملتيه لسة بحبك ولسة خايف عليكي لسة بحب ملامحك وضحكتك مش عارف اتخلص من حبك كأنه سم بيجري في عروقي ” بصيت ناحيته انتبه اني صحيت بس معرفش اني سمعت قالي وهو بيسيب ايدي و بيتصنع اللامبالاة: هروح اجيب الدكتورة تشوفك**

**ساعتها فهمت اني عملت حاجة كسرته حاجة دمرته مش كسرته وبس بس للاسف مفهمتش اية هي**

**الدكتورة كتبتلي انصراف وروحنا وكل واحد دخل أوضته ومتكلمش مع التاني**

**\_ايه الصوت ده**

**قومت افتح للي بيخبط**

**لقيته داخل هو و واحدة في ايده وبيقولي:مش هترحبي بيا انا وخطيبتي ولا اية؟**